b'\n_START_ARTICLE_\nVasalizacija\n_START_PARAGRAPH_\nVasalizacija \xe2\x80\x93 vieno \xc5\xbemogaus patekimas priklausomyb\xc4\x97n nuo kito \xc5\xbemogaus, keleto ar daug kit\xc5\xb3 \xc5\xbemoni\xc5\xb3.\n_START_SECTION_\nTermino kilm\xc4\x97\n_START_PARAGRAPH_\nTerminas kilo nuo politinio termino, rei\xc5\xa1kian\xc4\x8dio patekim\xc4\x85 vasalin\xc4\x97n priklausomyb\xc4\x97n feodalin\xc4\x97je visuomen\xc4\x97je.\n_START_SECTION_\nSamprata\n_START_PARAGRAPH_\nVasalizacija psichologijoje i\xc5\xa1 esm\xc4\x97s rei\xc5\xa1kia patekim\xc4\x85 netiesiogin\xc4\x97n priklausomyb\xc4\x97n, tai yra, tokion priklausomyb\xc4\x97n, kuri n\xc4\x97ra tiesiogiai primetama (pavyzd\xc5\xbeiui, fiziniu smurtu ar kitais pana\xc5\xa1iais b\xc5\xabdais), bet \xc5\xbemogus savo noru jon atsiduoda. Taip gali \xc4\xafvykti, kadangi vasalizuojantysis \xc5\xbemogus vasaliazuojamajam yra autoritetas. Tod\xc4\x97l priima pastarojo tiesos ir stengiamasi gyventi taip taip, bando j\xc4\xaf m\xc4\x97gd\xc5\xbeioti. Tokiu atveju individas atsisako savo min\xc4\x8di\xc5\xb3, po\xc5\xbei\xc5\xabrio ir moralini\xc5\xb3 vertybi\xc5\xb3.\n_START_SECTION_\nPaplitimas\n_START_PARAGRAPH_\nVasalizacija da\xc5\xbenai \xc4\xafvyksta ankstyvajam am\xc5\xbeiui, ypa\xc4\x8d paauglyst\xc4\x97je, bet gali b\xc5\xabti vasalizuojamas ir suaug\xc4\x99s asmuo. Vasalizacija ver\xc4\x8dia paauglius i\xc5\xa1bandyti alkohol\xc4\xaf ar r\xc5\xabkym\xc4\x85, nes taip daro kiti, aplinkiniai, kurie paauglio laikomi autoritetais. Tai kolektyvin\xc4\x97 vasalizacija, kai sekamas ne vienas \xc5\xbemogus, bet bendra \xc5\xbemoni\xc5\xb3 visuma, kuri pat esti \xe2\x80\x9eautoritetu\xe2\x80\x9c. Vienas toki\xc5\xb3 pavyzd\xc5\xbei\xc5\xb3 \xe2\x80\x93 mada; stengiamasi kaip nors elgtis (pavyzd\xc5\xbeiui, rengtis) tik tod\xc4\x97l, kad kiti taip elgiasi, nors iki tol toks elgesys nebuvo reik\xc5\xa1mingas.\n_START_SECTION_\nAtribojimas\n_START_PARAGRAPH_\nVasalizacija n\xc4\x97ra tas pats, kas smegen\xc5\xb3 plovimas, nes vasalizacija da\xc5\xbeniausiai n\xc4\x97ra vasalizuotojo daroma b\xc5\xabtent \xc5\xa1iuo tikslu, o vyksta savaime. Grasinim\xc5\xb3 vasalizacijoje da\xc5\xbeniausiai neb\xc5\xabna, bet vasalizuojamasis jau pats nutaria, kad tokiu atveju, jei jis elgsis kitaip nei tie \xe2\x80\x9eautoritetai\xe2\x80\x9c, prie \xc5\xa1i\xc5\xb3 nepritaps, ir tod\xc4\x97l elgiasi kaip jie.\n_START_SECTION_\nForma\n_START_PARAGRAPH_\nDa\xc5\xbeniausiai vasalizacija vyksta nes\xc4\x85moningai \xe2\x80\x93 pats \xc5\xbemogus net nesusim\xc4\x85sto, kad vasalizuojasi.\n_START_SECTION_\nReik\xc5\xa1m\xc4\x97\n_START_PARAGRAPH_\nTolimesn\xc4\x97 vasalizacijos stadija yra ta, kai jau ir pa\xc4\x8diam vasalizuojamajam tampa priimtinas tas gyvenimo b\xc5\xabdas, kur\xc4\xaf jis pri\xc4\x97m\xc4\x97 vasalizacijos metu; t. y. jis atsisako buvusi\xc5\xb3 vertybi\xc5\xb3._NEWLINE_Vasalizacija galima paai\xc5\xa1kinti, kod\xc4\x97l \xc5\xbemon\xc4\x97s elgiasi \xc5\xbeiauriai tam tikr\xc5\xb3 diktat\xc5\xabr\xc5\xb3 metu. Kartais vasalizacija laikoma \xe2\x80\x9evarikliu\xe2\x80\x9c, vedan\xc4\x8diu civilizacij\xc4\x85 tolimesniu keliu, kuriuo \xc5\xa1i eina. Pavyzd\xc5\xbeiui, anks\xc4\x8diau b\xc5\xabdav\xc4\x99 normalu mirties bausmes vykdyti centrinei aik\xc5\xa1tei ir visi eidavo to pa\xc5\xbei\xc5\xabr\xc4\x97ti, dabar gi tai daugeliui b\xc5\xabt\xc5\xb3 \xc5\xa1lyk\xc5\xa1tu ir nepriimtina; tie, kuriems \xc5\xa1itai nepatiko, sugeb\xc4\x97jo vasalizuoti daugum\xc4\x85 kit\xc5\xb3._NEWLINE_Vasalizacija galima i\xc5\xa1 dalies paai\xc5\xa1kinti, kod\xc4\x97l egzistuoja skirtingos kult\xc5\xabros (kod\xc4\x97l vienur yra normal\xc5\xabs vieni dalykai, kitur \xe2\x80\x93 kiti, o pas mus tai dar kiti).\n_START_SECTION_\nLygmenys ir polinkis vasalizuotis\n_START_PARAGRAPH_\nDauguma \xc5\xbemoni\xc5\xb3, ypa\xc4\x8d konformistai, yra link\xc4\x99 vasalizuotis. Kai kuriems atrodo, kad, pavyzd\xc5\xbeiui, jie n\xc4\x97ra vasalizuojami, kai prisijungia prie koki\xc5\xb3 nors subkult\xc5\xabr\xc5\xb3 (pankai, metalistai ir kt.), vasalizuojamasi kit\xc5\xb3 toje subkult\xc5\xabroje esan\xc4\x8di\xc5\xb3 \xc5\xbemoni\xc5\xb3 d\xc4\x97ka._NEWLINE_Nelink\xc4\x99 \xc4\xaf vasalizavim\xc4\x85si, vertinantys asmenin\xc4\x99 laisv\xc4\x99 ir nepriklausomyb\xc4\x99 asmenys, link\xc4\x99 kovoti u\xc5\xbe save paprastai retai vasalizuojasi, kadangi jiems nepriimtinas \xe2\x80\x9esekimas paskui mini\xc4\x85\xe2\x80\x9c. Dauguma lyderi\xc5\xb3 priskiriami b\xc5\xabtent \xc5\xa1iai kategorijai.'